
Стратегията е разработена на основание чл.263 ал.1 т.1 ,чл.70 ал.1 и ал.2 от Закона за предучилищно и училищно образование.

I.ОБЩИ ПОЛОЖЕНИЯ: 
Стратегията на детската градина има за цел да повиши качеството на предлаганата образователна услуга в ДГ ”Изгрев” село Глогово, като на база на анализа на вътрешните и външните фактори изгради обективна картина за нейното състоянието; изведе потребностите на всички участници в образователния процес- деца, родители и учители и дефинира приоритети, стратегически и оперативни цели за пет годишен период на развитие.  Настоящата стратегия определя актуалните цели и перспективи в развитието на ДГ ”Изгрев” за период от 2025-2030г. Стратегията е система от педагогически идеи, начини за реализирането им и очаквани резултати, определящи актуалните цели и перспективи в развитието на детската градина за посочения период. Тя се основава на принципите на ЗПУО в съответствие с изискванията на чл. 263, ал. 4 и ал. 5 от ЗПУО; държавните образователни стандарти; приоритети на МОН; Европейска рамка за ранно детско развитие и е съобразена със спецификата на образователната институция. Опира се на миналия положителен опит и начертава ориентировъчна основа за развитие на детската институция, като търси pecypc и потенциал за осъществяването им, очертава силни и слаби страни на дейността и установява принципите и възможностите за успешна реализация. Стратегията ще даде възможност да се утвърдят условия за реализиране на система от управленски, административни и педагогически дейности, залегнали в нея и съобразени с традициите, социално-икономическите условия и съвременните образователни идеи. Тя ще допринесе да се утвърди авторитета на детската градина като институция, отговаряща на потребностите на обществото и европейските образователни изисквания. Стратегията за развитие на детска градина „Изгрев“, с. Глогово е съвкупност от взаимосвързани мисия, визия, принципи, дейности и цели, определящи нейната структура и съдържание. 
Тя е разработена въз основа на документи, отразяващи държавната политика в областта на образованието; политиката на община Тетевен и е съобразена със спецификата на нейното бъдещо развитие:
 1.Закон за предучилищното и училищното образование в сила от 01.08.2016 г. и последващите го изменения и допълнения
 2. Закон за закрила на детето .
3. Закон за здравето .
4. Закон за защита от дискриминация .
5. Етичен кодекс на работещите с деца .
6. Конвенция на ООН за правата на детето .
7. Кодекс на труда
 8. Наредба № 5/03.06.2016 за предучилищното образование и последващите я изменения
 9.Наредба № 8/l 1.08.2016 г. за информацията и документите за системата на предучилищното и училищно образование ,изменена и допълнена през годините
10.Наредба №4/20.04.2017 г. за нормиране и заплащане на труда в институциите в системата на предучилищното и училищното образование; 
11.Наредба за финансирането на институциите в системата на предучилищното и училищното образование; 
13.Наредба № 13/21.09.2016 г. за гражданското, здравното, екологичното и интеркултурното образование в системата на предучилищното и училищно образование 
14.Други нормативни актове ,съотносими към  работата ни с деца от предучилищна възраст
Развитието на системата на предучилищното образование, заложена в ЗПУО е невъзможна без качествени изменения в дейността на самата детска градина като етап от изграждането на личността „ЧОВЕК“ и подготовката му да посреща предизвикателствата на времето. На съвременното общество са необходими грамотни, компетентни, успешни хора. Компетентността е комплексна характеристика на личността, отразяваща резултата от усвояване на знания, умения, отношения, проявяваща се в готовност и способност да се вземат отговорни решения.
Идеята за стратегията е да съхрани и обогати авторитета на детската градина като институция, отговаряща на потребностите на обществото и европейските образователни изисквания, реализирайки система от управленски, административни и педагогически действия, заложени в нея. Основната дейност в детската градина е играта и учителят е този, който в процеса на педагогическото взаимодействие чрез нея трябва да пробужда и развива познавателните интереси на децата, да осигурява условия да проявяват възможностите си, да предоставя самостоятелност в търсенето на знания и умения, да поощрява за постигнати успехи. 
 Настоящата стратегия е основен вътрешен нормативен документ ,който регламентира дейността на детската градина  и се явява продължение на тази от периода 2020-2024г.Тя допълва  актуалните цели и перспективи за развитието на детска градина „Изгрев”, за периода 2025-2030 година и се основава на принципите на ЗПУО, в съответствие с изискванията на ДОС и други нормативни актове и приоритети на МОН и РУО на МОН град Ловеч.
II.МИСИЯ: 
· Пълноценно развитие на детската личност, чрез създаване на условия за игра ,познание и творчество, пречупени през призмата на индивидуалните потребности на всяко дете и обвързани с подготовката му за живот в обществото;
· Да подкрепя и вярва в потенциалните възможности и компетентности на всяко дете;
· Да мотивира учителите да обогатяват и реализират уменията си в най-висока степен; 
· Да стимулира и убеждава родителите, че детската градина е значима и необходима среда за пълноценното развитие на детето от ПУВ;
· Да формира и развива основни човешки ценности, като уважение към правата и свободите на всяка дете, учител, родител и всеки друг участник във възпитателно-обучителния процес.
III.ВИЗИЯ: 
Тя е реалистична, краткосрочна и дългосрочна картина на настоящето и бъдещето на детската градина. В този смисъл, стратегията на детска градина  „Изгрев“  е ориентирана към: 
· Място, където детето се чувства щастливо, защитено, уважавано и подкрепяно;
· Предпочитана среда за 2-7-годишните деца, където се работи за тяхното умствено, физическо, емоционално, личностно и социално развитие;
· Център за партньорство и сътрудничество между  родители и квалифициран педагогически персонал, стремящи се към превръщането на детската градина в любимо място за нашите деца;
· Средище на хора, които обичат децата и професията си, поддържат квалификацията си, стремят се към висока професионална  реализация и са удовлетворени от работата си.
IV.ЦЕЛ:
Оптимизиране на структурата ,функциите и методите на управление на детската градина за утвърждаването и като социално-културен ,възпитателен и образователен център за осъществяване на инициативи. Чрез осигуряване на качествено предучилищно образование да се поставят основите на личностно развитие, да се допринесе за формирането на социално отговорни, значими за обществото личности .
1. Ефективно използване на иновативни методи и похвати в цялостния образователно- възпитателен процес, при осигурена среда за учене чрез игра.
2. Повишаване качеството на подготовката на децата за новата социална позиция „ученик“ и безпроблемна адаптация в училище.
3. Привличане, приобщаване и активно участие на родителите в живота на детската градина чрез постоянен диалог и взаимно доверие и подкрепа. 
4.Осъществяване на Партньорство и сътрудничество с други детски заведения, културни, обществени и други институции..
5.Формиране на национално самосъзнание, възпитаване в родолюбие и съпричастност към националните проблеми.
6.Развиване на физическото, духовното и нравствено здраве на децата, с цел изграждане на физически и морално здрави и дееспособни личности.
7.Възпитаване на любов към фолклора и усъвършенствате на певческите способности при децата с музикални наклонности
V.ПРИОРИТЕТИ:
Приоритет в политиката на ДГ „Изгрев“ е квалификацията на кадрите. Всяка година се изготвя план за квалификация на педагогическия и непедагогическия персонал, като се планират квалификации на регионално, междуинституционално и вътрешноинституционално ниво. Квалификацията на персонала е според желанието на специалистите и според необходимостта на институцията от повишаване на компетентността на персонала. Финансовите средства са минимум 1,2 % от средната работна заплата на педагогическия персонал.
V.1 СИЛНИ СТРАНИ:
• Наличие на квалифициран педагогически екип с опит и стаж
•Утвърдена екипност на различни равнища; 
•Добра вътрешноинституционална квалификация. 
•Поддържано постоянно добро ниво на квалификационни дейности за развитие на творческите интереси и новаторско отношение на педагогическите кадри, съобразно нуждите на специалиста. 
• Организирано наставничество.
 • Придобиване на образователно-квалификационна степен от все по- голям брой учители.
• Създадени условия за лична изява и професионална удовлетвореност. Морални и материални награди на специалистите. 
V.2.ЗАТРУДНЯВАЩИ МОМЕНТИ:
• Висока средна възраст на педагогическия персонал. 
• Необходимост от предаване на опита на млади педагогически специалисти.
 • Прекалена административна натовареност на педагогическите специалисти.
 • Повишаване на мотивацията за споделяне и популяризиране на собствен опит на научни форуми. 
• Недостатъчни практически умения за работа със съвременни образователни софтуерни продукти от всички педагогически специалисти.
 • Все още недостатъчно желание и умения на учителите за работа по европейски проекти и програми.
 • Липса на разнообразни форми на мероприятия за сплотяване на екипа.
 • Бъдещо обучение и подпомагане на учителите, които изпитват известни затруднения при работа с деца със специални образователни потребности.
VI. КВАЛИФИКАЦИЯ НА КАДРИТЕ:
Обективната реалност поставя пред нас необходимостта от професионални умения и компетентности, които да гарантират прилагането на нови педагогически технологии. Все по-осезаемо  се налага необходимостта от промяна в организацията и съдържанието на образователно-възпитателния процес, защото расте ново поколение деца- дигиталното. Високата квалификация на учителите е гаранция за качеството на педагогическата  услуга, която предлага детската градина. 
1.Участие на педагогическите кадри в семинари и обучения с идентифицирани потребности и  теми , касаещи подобряване на учебно-възпитателния процес  и процеса на приобщаващото образование.
2..В плана за квалификационната дейност да се предвидят достатъчно теми и  за квалификация на непедагогическия персонал . 
VII . ОСЪВРЕМЕНЯВАНЕ НА МАТЕРИАЛНА БАЗА, ОБОРУДВАНЕ С ИКТ 
След изпълнение на проект „Основен ремонт на сградата на ДГ „Изгрев“ ,детската градина доби съвременен външен вид- свежи цветове на фасадата, вътре стана топло и приятно за отглеждане и възпитание на деца от 2 години, до постъпването им в първи клас.
1.Обогатяване на методичният кабинет със съвременни дидактични помагала и пособия
2.Ежедневно ползване за учебни цели на интерактивната дъска
2.Обогатяване на гардероба с костюми ,необходими за празници ,развлечения и сценични изяви. 
3.Обогатяване на библиотечните кътове по групи с учебни помагала и дидактични пособия 
4. Мултимедия за всяка група за осъвременяване  и  разнообразяване  на учебния процес. 

VIII.  ИМИДЖ  НА  ДЕТСКАТА ГРАДИНА  СРЕД  ОБЩЕСТВЕНОСТТА. 
1. Добро ниво на сработване на целия педагогически и непедагогически персонал, както помежду им, така и с родители и общественост.
2.Родителите са най-ценните ни партньори. За да постигнем диалог и взаимно разбиране, детската градина предлага срещи с родители по въпроси свързани с децата, които пряко ги вълнуват и се нуждаят от повече информация, консултация и интерактивно неформално образование за родители. 
3.Детската градина работи в тясно сътрудничество със семействата, с основно училище „Христо Ботев“, с държавните институции, неправителствени организации и експерти в областта на образованието, за да реализира образование, базирано на  принципите на толерантност и хармонично развитие на детето.
4. Наличие на допълнителни за спонсориране инициативи на детската градина: посещение на исторически места ,изяви на талантливи деца в инициативи, участие на ДПГ „Песнопойчета“ в конкурси и фестивали.
5. Включване на родителите в прекия образователно-възпитателен процес, чрез участие в инициативи “Работилница за родители“ 
6. Установени са традиции в приемствеността с училището. 
  ВЪТРЕШЕН ПОТЕНЦИАЛ: 
· На базата на досегашен опит може да се създадат нов тип отношения на сътрудничество със семейството – участие в учебно-възпитателния процес, участие в програми , проекти и други инициативи.
· Организиране на групи за работа с родители по проект“ Силен старт“ със срок на изпълнение 02.2024г-12.2029г
· Създаване на система за външна изява на деца и учители. 
· Създаване система за обмен на информация със семейството и училището. 
1. Административно-управленска дейност :
1.1. Търсене на нови контакти с институции, фондации и организации за подпомагане дейността на детската градина. 
1.2. Участие в проекти и програми (общински, регионални, национални, международни). 
1.3. Популяризиране на постиженията на деца и учители.
1.4. Стимулиране и мотивиране изявите на деца и учители. 
1.5. Търсене на допълнителни средства за финансиране на дейностите. 
2. Образователно-възпитателна дейност :
Повишаване качеството на управленската дейност в детската градина чрез прилагане на съвременни технологии в областта на предучилищното образование и мениджмънта
2.1. Използване на съвременни методи и подходи за развитие – автодидактични  игри и материали, интерактивни методи, компютърни програми и др.
2.2. Използване възможностите на индивидуална и групова организация на работа. 
2.3. Обогатяване системата на диагностиката като задължителна практика.
2.4.Усъвършенстване процесите на планиране, организиране и провеждане на съдържателен педагогически процес. 
3. Квалификационна дейност :
3.1Създаване на среда, мотивираща учителите и служителите за повишаване на личната си квалификация, развитие и усъвършенстване на знания и умения.
3.2. Осигуряване на условия за участие в квалификационни форми на различни равнища: методически обединения; вътрешноинституционални и външни. 
3.3. Обмяна на опит с други детски градини: паралелно, допълващо ,споделяне на добри практики.
3.4. Включване на учителите в курсове за придобиване на по-високи ПКС. 
3.5. Включване в обучителни програми и европейски проекти - на МОН, РУО и т. н 
4. Социално-битова и финансова дейност :
4.1 Привличане на родителите за подпомагане образователно възпитателния процес, чрез избор на форми за ефективно сътрудничество. 
4.2. Обогатяване и поддържане на материално-техническата база: 
– поддържане на съвременен интериор, съобразно възрастта на децата;
– обогатяване на игровата и дидактичната база. 
4.3. Контрол за правилно разпределение на финансовите средства. 
4.4. Организиране на различни дейности – спортни, културни, развлекателни и други.
5.Мерки за превенция на отпадането от образователната система на 4, 5и 6- годишни деца:
5.1  Овладяване на ситуацията и търсене за съдействие на заинтересованите институции: 
- Община Тетевен работи по механизма за прибиране и задържане на деца от задължителна предучилищна възраст.
-  Агенция за социално подпомагане”- гр. Тетевен
6. Финансово осигуряване за изпълнение на Стратегията :
Работещо партньорство и добра координация с общинската администрация, местната  общност, обществения съвет и други институции с оглед на привличане на средства за подобряване на материалната база. 
Поддържане на инициативата за привличане на алтернативни източници на финансиране за обогатяване на материалната база, ремонти и подобрения на сградния фонд и дворното пространство.
6.1. Финансиране от общинския бюджет. 
6.2. Разработване на проекти с външно финансиране. 
6.3. Привличане на спонсори. 
6.4. Реализиране на благотворителни кампании. 
6.5. Собствен труд на служителите на детската градина. 
  Ключови области: 
1.Подготовката на детето съобразно новата социална позиция „ученик” и успешна адаптация в училище; 
2.Интеграция на деца със специални образователни потребности; 
3.Осигуряване на равен достъп до образование на всички деца.
ЕТАПИ ПРИ РАЗРАБОТВАНЕ НА СТРАТЕГИЯТА 
1. АНАЛИЗ  НА  СЪСТОЯНИЕТО  НА ДЕТСКАТА  ГРАДИНА  И ВЪНШНАТА СРЕДА 
ДЕЦА: 
В детска градина „Изгрев” се приемат деца на възраст 2–7 години, по желание на родителите, съгласно ЗПУО, като групите се сформират според разпоредбите на чл.62 от ЗПУО. Не се допуска подбор по пол, етническа, религиозна и социална принадлежност или по друг признак. Зачитат се Конвенцията за правата на детето, Законът за закрила на детето и Конституцията на Република България. 
1. Децата са физически и психично здрави и правилно развити. 
2. Осъществена е приемственост детска градина–училище. 
3. Осигурено е здравно обслужване и здравна профилактика.
В ДГ ”Изгрев” работи персонал от 12.5 души, от които 7 са педагогически персонал и 5.5 - непедагогически. От педагогическия персонал към настоящият момент 6 учители са с висше образование. Директорът има магистърска степен и IV ПКС. Едно лице продължава обучението си във ВТУ „Св.св.Кирил и Методий“ гр.Велико Търново
Медицинското обслужване се извършва от медицинска сестра .която идва един път седмично. Здравословното състояние се следи от учителите по групи и при нужда се извикват родителите на болното дете.
МАТЕРИАЛНО-ТЕХНИЧЕСКА БАЗА 
Материално-техническата база на ДГ ”Изгрев” включва 4 занимални и 3 спални, административен кабинет, дворни площадки, съоръжения за игра, стая за почивка на персонала, методичен кабинет. 
Технически средства, подпомагащи педагогическия процес – компютри, скенер, принтери, интерактивна дъска, телевизори, DVD, мултимедия се намират в директорския кабинет , при счетоводителя и по групите.
Библиотечен фонд – професионална литература, художествена литература, утвърдени методически и дидактични помагала и др. 
Двор за дейности на открито с площадки за всяка група. 
ДГ ”Изгрев” през последните години значително подобри и обогати своята материално-техническа и дидактична база. В резултат на участие в национални проекти и инициативността на директора на ДГ ”Изгрев”, се подобри вътрешния интериор в занималните и кухненския блок. Извърши се основен ремонт на измивното помещение в кухнята, закупиха се нови ,практически удобни мивки и шкафове.
В периода м.11/2024 – м.05/2025г се изпълни дълго чакания Проект по европейска програма.Направи  се основен ремонт на сградата на детската градина-саниране и нов покрив на кухненския блок  за над 1000000 лв. с ДДС. Изгради се фотоволтаична система в задния двор на сградата, като отоплението/охлаждането става с климатици.
С целевите средства, отпускани от МОН всяка година се закупува учебно-методическа литература и помагала, свързани с пряката ни учебно-възпитателна работа. 
ВЪЗПИТАТЕЛНО-ОБРАЗОВАТЕЛЕН ПРОЦЕС :
   Наличие на Програмна документация и помагала. 
   Изпълнение на държавните образователни стандарти. 
   Прилагане на педагогически подходи, осигуряващи комфорта на децата. 
1. Създадени са условия за „равен старт“ на всички деца. 
2. Наличие на възможности за допълнителни дейности- занимания по интереси. 
3. Популяризиране, изява и презентиране на творчеството на децата – изложби, концерти, базари. 
4. Приобщаване на децата към националните ценности и традиции. 
5. Гъвкав дневен режим, осигуряващ равностойност на основни дейности: игра–обучение–социализация и не на последно място -труд.
6. Утвърждаване на личностно ориентиран и позитивен подход на възпитание. 

ФИНАНСИРАНЕ :
1. Финансирането на детската градина е държавно и общинско. 
2. Заплатите на персонала и издръжката на децата от всички групи (учебни помагала, храна, ремонт, отопление, материали, услуги и др.) са държавно-делегирана дейност.
3.Заплатите на учителите са обвързани и с национални програми – диференцирано заплащане, кариерно развитие, КТД в системата на образованието  и др. 
4.Съществуват други алтернативи, допускани от Закона за предучилищно и училищно образование за финансиране от национални програми, проекти, дарения и спонсорство. /например: Проект по физическо възпитание и спорт, НП“БДП“,НП „Оптимизиране вътрешната структура на персонала“ и т.н.
ОЧАКВАНИ РЕЗУЛТАТИ :
1. Осъвременяване на материалната среда в детската градина. 
2. Творчество, идейност и вариативност на всички кадри . 
3. Позитивна вътрешна комуникация между работещите. 
4. Положителна нагласа на педагогическия колектив към съвременните деца и родители, разширяване на взаимно-полезните контакти. 
5. Емоционален комфорт и успешна адаптация на децата, формиране на чувство за приобщеност към социалната среда. 
6. Мобилност в управленските функции на директора. 


Настоящата „Стратегия“ е приета на Педагогически съвет; Протокол №1/15.09.2025г и ще бъде представена на заседание на обществения съвет към детска градина „Изгрев“.

